Minangka uwong sing nganut agama Kristen, Dickens nulis "The Life of Our Lord" sing eksklusif kanggo anaké. Buku iki diwacaké keras saben natal. Dickens nglarang novèl iki diterbitaké nalika dhèwèké isih urip lan njaluk adhi ipar wédoké, Georgina Hogarth, saperlu mesthéaké ora ana kulawarga sing njupuk utawa ngupiya naskah novèl iku.  Manuskrip tulisan tangané diwènèhi menyang Georgina Hogarth sawisé Dickens mati taun 1870. Nalika Hogarth mati taun 1917, novèl The Life of Our Lord dadi milik Sir Henry Fielding Dickens, siji-sijiné anaké Dickens sing isih urip. Kulawarga Dickens mbanjuraké maca buku iku saben natal, kaya papintané Dickens. Penerbitané buku iki uga semaya nganti anaké Dickens sing paling akir mati. 